На 5/17 юли 1877 г. излиза със Сборния отряд от Севлиево. Около 9:30 часа разбива османските подразделения, съсредоточени при село Аканджилари. Продължава действията в посока Ловеч. От 13:30 до 18:00 часа води бой с Ловешкия османски гарнизон при село Куречли Павликяни) и укрепената височина Стратеш. По петите на панически бягащия противник Сборният отряд влиза и овладява Ловеч. На Табашкия площад е отслужен благодарствен молебен. Незабавно са организирани временно градско управление и въоръжена българска стража. За действията на Сборния отряд изпраща до главнокомандващия 2 донесения – на 5 юли от Севлиево и на 6 юли от Ловеч, които са първокласен исторически извор за Освобождението на Ловеч.